Die polisie het ’n vroue-ondersoekbeampte van die eenheid vir seksuele misdrywe aangestel om die saak te ondersoek van die Pretoriase ma wat verkrag, met ’n tuinvurk aangerand en vir dood langs ’n pad gelaat is.
Sy kan nie die voorval onthou nie, maar is langs die Mabopane-snelweg buite Pretoria gevind met ’n gebreekte regterarm en -been en ’n gebreekte kakebeen.
Twee polisiemanne het die vrou se verklaring kom haal wat haar skoonsuster, ook ’n polisiebeampte, meer as ’n week gelede afgeneem het.